CELEX: 62007CA0310
Language: el
Date: 2008-10-16 00:00:00
Title: Υπόθεση C-310/07: Απόφαση του Δικαστηρίου (τέταρτο τμήμα) της 16ης Οκτωβρίου 2008 [αίτηση του Lunds tingsrätt (Σουηδία) για την έκδοση προδικαστικής αποφάσεως] — Svenska staten genom Tillsynsmyndigheten i konkurser κατά Anders Holmqvist (Προσέγγιση των νομοθεσιών — Προστασία των μισθωτών εργαζομένων σε περίπτωση αφερεγγυότητας του εργοδότη — Οδηγία 80/987/ΕΟΚ — Άρθρο 8α — Δραστηριότητες σε πλείονα του ενός κράτη μέλη)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/8
            
         Απόφαση του Δικαστηρίου (τέταρτο τμήμα) της 16ης Οκτωβρίου 2008 [αίτηση του Lunds tingsrätt (Σουηδία) για την έκδοση προδικαστικής αποφάσεως] — Svenska staten genom Tillsynsmyndigheten i konkurser κατά Anders Holmqvist
   (Υπόθεση C-310/07) (1)
   
   (Προσέγγιση των νομοθεσιών - Προστασία των μισθωτών εργαζομένων σε περίπτωση αφερεγγυότητας του εργοδότη - Οδηγία 80/987/ΕΟΚ - Άρθρο 8α - Δραστηριότητες σε πλείονα του ενός κράτη μέλη)
   (2008/C 313/12)
   Γλώσσα διαδικασίας: η σουηδική
   Αιτούν δικαστήριο
   Lunds tingsrätt
   Διάδικοι στην υπόθεση της κύριας δίκης
   Svenska staten genom Tillsynsmyndigheten i Konkurser
   κατά
   Anders Holmqvist
   Αντικείμενο
   Αίτηση εκδόσεως προδικαστικής αποφάσεως — Lunds tingsrätt — Ερμηνεία του άρθρου 8α της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη (ΕΕ ειδ. έκδ. 05/004, σ. 35), όπως τροποποιήθηκε με την οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002 (EE L 270, σ. 10) — Εγγύηση καταβολής των μισθών εργαζομένου, ο οποίος απασχολείται σε επιχείρηση οδικών μεταφορών που έχει την έδρα της και τη μοναδική της εγκατάσταση εντός κράτους μέλους και ο οποίος πραγματοποιεί παραδόσεις εμπορευμάτων μεταξύ του κράτους μέλους καταγωγής και άλλων κρατών μελών.
   Διατακτικό
   Το άρθρο 8α της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, όπως τροποποιήθηκε από την οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, έχει την έννοια ότι, προκειμένου να θεωρηθεί ότι μια επιχείρηση εγκατεστημένη σε κράτος μέλος ασκεί δραστηριότητες στο έδαφος άλλου κράτους μέλους, δεν είναι αναγκαίο να διαθέτει υποκατάστημα ή μόνιμη εγκατάσταση στο άλλο αυτό κράτος. Πρέπει, όμως, η επιχείρηση αυτή να διαθέτει στο τελευταίο αυτό κράτος μέλος μόνιμη οικονομική παρουσία, χαρακτηριζόμενη από την ύπαρξη ανθρώπινων πόρων που της επιτρέπουν να φέρει εις πέρας δραστηριότητες εντός αυτού. Στην περίπτωση επιχειρήσεως μεταφορών εγκατεστημένης σε κράτος μέλος, το γεγονός και μόνον ότι ένας εργαζόμενος που έχει προσληφθεί από την εν λόγω επιχείρηση σε αυτό το κράτος μέλος πραγματοποιεί παραδόσεις εμπορευμάτων μεταξύ αυτού και ενός άλλου κράτους μέλους δεν αρκεί για να συναχθεί το συμπέρασμα ότι η επιχείρηση διαθέτει μόνιμη οικονομική παρουσία σε άλλο κράτος μέλος.
   
      (1)  ΕΕ C 211 της 8.9.2007.